section_heading: Povijest
paragraph_text: Prema predaji, ovdje je 12. studenog 657. godine ubijen Sveti Livinije Gentski (niz. Sint-Lieven van Gent), nakon čega je njegov grob postao mjesto hodočašća oko kojega je s vremenom nastalo sajmište koje je nazvano po njemu. Najstariji spomen Houtemjaarmarkta je dokument sudskog izvršitelja Land Van Aalsta iz 1634. god. Poznati su i stariji spomeni, ali kako se na istom mjestu održava i ljetni sajam, ne zna se na koji se oni odnose. Tijekom 18. i 19. stoljeća porasla je važnost sajma koji se specijalizirao za trgovinu stokom i konjima. Iz ovog vremena potječu i legendarne priče o razbojnicima kao što je Jan de Lichte, legendarni vođa Bokkenrijdersa („Jahača pastuha”).